43. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΠΟΛΙΤΙΣΜΟΥ  ΚΑΙ  ΕΠΙΣΤΗΜΩΝ Αριθ. Α2/Φ50/20061/2917 της 28 Μαρτ./7 Απρ. 1979 (ΦΕΚ Β΄  338) Περί καθορισμού διαδικασίας επιλογής για την πρόσληψη προσωπικού επί σχέσει εργασίας ιδιωτικού δικαίου αορίστου χρόνου στο Υπουργείο Πολιτισμού και Επιστημών. Με την αριθ. 18729/2742/13.3.79 κοινή απόφαση των Υπουργών Προεδρίας Κυβερνήσεως και Πολιτισμού και Επιστημών, η οποία εκδόθηκε σύμφωνα με τις διατάξεις του άρθρ. 2 του Ν.Δ. 385/69 και του άρθρ. 82 του Π.Δ. 941/77, καθορίστηκε η διαδικασία επιλογής προσλήψεως προσωπικού επί σχέσει εργασίας ιδιωτικού δικαίου αορίστου χρόνου για την πλήρωση των θέσεων του Υπουργείου Πολιτισμού και Επιστημών, που απαριθμούνται στην παρ. 1 του άρθρ. 82 του Π.Δ. 941/1977, ως ακολούθως: Προκήρυξις Άρθρ. 1.-1.Η πλήρωσις των ανωτέρω θέσεων ενεργείται πάντοτε κατόπιν προκηρύξεως εκδιδομένης υπό του αρμοδίου δια την πρόσληψιν οργάνου. Αντίγραφον της προκηρύξεως τοιχοκολλάται εις το Κατάστημα του Υπουργείου συντασσομένου σχετικού πρακτικού. Περίληψις της Προκηρύξεως δημοσιεύεται άπαξ εις δύο εκ των μάλλον κυκλοφορουσών καθημερινών εφημερίδων των Αθηνών, ως και εις μίαν εκ των μάλλον κυκλοφορουσών εφημερίδων της Πρωτευούσης του οικείου Νομού, εφ’ όσον αι προς πλήρωσιν θέσεις ανήκουν εις την περιφερειακήν Υπηρεσίαν και εφ’ όσον εκδίδεται τοιαύτη εφημερίδα. 2.Δια της Προκηρύξεως προσδιορίζονται: α) αι προς πλήρωσιν θέσεις κατ’ ειδικότητα, β) τα υπό των κειμένων διατάξεων προβλεπόμενα προσόντα, γ) τα υπό των ενδιαφερομένων υποψηφίων υποβλητέα δικαιολογητικά και δ) ο χρόνος υποβολής τούτων. Αίτησις - Δικαιολογητικά Άρθρ. 2.-Οι ενδιαφερόμενοι υποψήφιοι οφείλουν να υποβάλλουν εις την αρμοδίαν δια την πρόσληψιν Αρχήν, εντός της υπό της προκηρύξεως τασσομένης προθεσμίας η οποία δεν δύναται να είναι βραχυτέρα των 10 ημερών, αίτησιν μετά του πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ής να δηλούται το έτος γεννήσεως και τα υπό του άρθρ. 1 παρ. 10 του υπ’ αριθ. 660/65 Β.Δ/τος (ΦΕΚ 59/1965) οριζόμενα ήτοι: α)Πάσα πράξις του βίου του, η οποία θα ήσκει επιρροήν επί της κρίσεως περί της καταλληλότητός του δια την δημοσίαν υπηρεσίαν, Ν.Π.Δ.Δ. ή Οργανισμόν. β)Αν υπηρετεί ή προϋπηρέτησεν ως δημόσιος υπάλληλος ή υπάλληλος νομικού προσώπου δημοσίου δικαίου ή παραχωρηθείσης δημοσίας υπηρεσίας ή επιχειρήσεως και εν καταφατική περιπτώσει εις ποίαν δημοσίαν υπηρεσίαν ή νομικόν πρόσωπον κ.λπ. και δια ποίαν αιτίαν εξήλθε της υπηρεσίας. γ)Ότι δεν τελεί υπό απαγόρευσιν ή δικαστικήν αντίληψιν. δ)Ότι δεν παρεπέμφθη δια τελεσιδίκου βουλεύματος επί κακουργήματι, ουδέποτε εστερήθη  λόγω καταδίκης των πολιτικών αυτού δικαιωμάτων ως και ότι ουδέποτε κατεδικάσθη επί λιποταξία  ή εις οιανδήποτε ποινήν επί κλοπή, υπεξαιρέσει  (κοινή και εν υπηρεσία), απάτη, εκβιάσει,  πλαστογραφία, απιστία δικηγόρου, δωροδοκία, καταπιέσει, απιστία περί την υπηρεσίαν, παραβάσει καθήκοντος, εγκλήματι κατά των ηθών και συκοφαντική δυσφημίσει, έστω και αν δεν επηκολούθησε ποινική     δίκη   λόγω     παραγραφής     ως      και εάν εκκρεμεί εναντίον του κατηγορία επί πλημμελήματι ή κακουργήματι οιωδήποτε. (Μετά τη σελ. 1170) Σελ. 1171 Τεύχος 695-Σελ. 141 Υπουργείο Πολιτισμού 31.Π.α.41-43 Έλεγχος προσόντων- Δοκιμασία - Επιλογή Άρθρ. 3.-1.Ο έλεγχος των τυπικών και ουσιαστικών προσόντων των υποψηφίων, η επιλογή των μεταξύ αυτών καταλληλοτέρων και η κατάταξις των επιλεγομένων κατ’ αξιολογικήν σειράν ενεργείται υπό Τριμελούς Επιτροπής εξ ανωτέρων δημοσίων υπαλλήλων, εξ ών απαραιτήτως είς διοικητικός υπάλληλος και είς κατάλληλος να κρίνη αναλόγως της ειδικότητος των προς πλήρωσιν θέσεων, προκειμένου δε περί επιλογής καλλιτεχνικού προσωπικού, η Επιτροπή δέον να είναι πενταμελής εξ ανωτέρων δημοσίων υπαλλήλων εξ ών τα δύο μέλη ειδήμονες περί την αντίστοιχον καλλιτεχνικήν ειδικότητα. 2.Η Επιτροπή συγκροτείται κατά περίπτωσιν δια πράξεως του αρμοδίου οργάνου κατά τας κειμένας διατάξεις δια την πρόσληψιν προσωπικού. Πρόεδρος της Επιτροπής ορίζεται, ο ανώτερος και μεταξύ ομοιβάθμων ο αρχαιότερος των μετεχόντων ταύτης. Καθήκοντα Γραμματέως εκτελεί υπάλληλος της οικείας Αρχής οριζόμενος υπό του συγκροτούντος την Επιτροπήν. 3.Της επιλογής των καταλληλοτέρων υποψηφίων, εις οιανδήποτε θέσιν θα προηγείται πρακτική δοκιμασία, ενεργουμένη κατά τον προσφορώτερον, κατά την κρίσιν της Επιτροπής, τρόπον αναλόγως της ειδικότητος των προσλαμβανομένων. 4.Η Επιτροπή δια την μόρφωσιν γνώμης λαμβάνει υπ’ όψιν και εκτιμά τα τυπικά και ουσιαστικά εν γένει προσόντα των υποψηφίων, την ικανότητα, προϋπηρεσίαν, ήθος ως και παν κατά την γνώμην της στοιχείον, όπερ δύναται να διευκολύνει εις την ορθήν κρίσιν. 5.Η Επιτροπή επιλογής μετ’ εκτίμησιν των προσόντων των υποψηφίων καταρτίζει πίνακα μέχρι του τριπλασίου αριθμού των προς πλήρωσιν θέσεων κατ’ αξιολογικήν σειράν, τον οποίον τοιχοκολλά αυθημερόν, εις το κατάστημα της αρμοδίας δια την πρόσληψιν Αρχής, συντασσομένου σχετικού πρακτικού. Ο πίναξ ισχύει επί έν έτος, από της καταρτίσεώς του, η δε πρόσληψις ενεργείται κατά την εν αυτώ σειράν. Σελ. 1172 Τεύχος 695-Σελ. 142 Άρθρ. 4.-Προκειμένης πληρώσεως των προκηρυχθεισών θέσεων ή των κενουμένων κατά την διάρκειαν της ισχύος του πίνακος, η οικεία Αρχή δια την πρόσληψιν καλεί τους επιλεγέντας κατά σειράν, βάσει του πίνακος αξιολογήσεως, όπως υποβάλουν αυτή τα λοιπά κατά νόμον απαιτούμενα δικαιολογητικά εντός προθεσμίας 20 ημερών από της λήψεως της σχετικής προσκλήσεως, αποστελλομένης αυτοίς επί αποδείξει. Από της δημοσιεύσεως, της παρούσης καταργείται πάσα προγενεστέρα απόφασις ρυθμίζουσα άλλως τα της διαδικασίας επιλογής προσλήψεως προσωπικού επί σχέσει εργασίας ιδιωτικού δικαίου εις το Υπουργείον Πολιτισμού και Επιστημών. Η απόφαση αυτή να δημοσιευθεί στην Εφημερίδα της Κυβερνήσεως. 31.Π.α.43 Υπουργείο Πολιτισμού 